
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 91
din 17 aprilie 2014
privind aprobarea închirierii unor terenuri în vederea amenajării unor terase sezoniere de 

alimentaţie publică şi pentru comercializare îngheţată

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8948/16.04.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor societăţi comerciale de a închiria terenuri în vederea amenajării de terase sezoniere de alimentaţie publică şi pentru comercializare îngheţată;

Având în vedere că în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere că prin închirierea terenurilor în vederea amenajării de terase sezoniere de alimentaţie publică şi pentru comercializare îngheţată se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 8946/16.04.2014, prin care se propune aprobarea închirierii terenurilor în vederea amenajării de terase sezoniere de alimentaţie publică, respectiv pentru amplasarea unui automat pentru comercializare îngheţată, îndeplinindu-se prevederile legale în acest sens;

În temeiul  art. 36 (2) lit. „c”, (5) lit. „a” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

          Art. 1.  (1) Se aprobă închirierea directă a suprafeţei de 50,00 mp. teren, situat în faţa unităţii de alimentaţie publică din Municipiul Sighişoara, str. Octavian Goga nr. 11, în scopul amenajării unei terase sezoniere de alimentaţie publică, către S.C.CARPATHEEA S.R.L., conform planului anexa nr. 1 la prezenta hotărâre.

(2) Închirierea terenului pentru amenajarea terasei sezoniere de alimentaţie publică se va face numai dacă societatea comercială nu are debite restante faţă de Municipiul Sighişoara, la data încheierii contractului.

(3) Chiria va fi de 6,00 lei/mp./lună, stabilită conform art. 3 lit. d) din anexa nr. 8 la Horărârea Consiliului Local Sighişoara nr. 181/28.11.2013 şi va fi indexată semestrial cu indicele de inflaţie .

(4) Durata închirierii va fi de 5 (cinci) luni, începând cu data de 01.05.2014.

(5) Dacă societatea comercială nu ridică terasa amenajată la expirarea termenului din contractul de închiriere, va achita în continuare chiria/taxa stabilită, indexată cu indicele de inflaţie semestrial, pe toată durata menţinerii amenajării.

(6) a). Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

b). În situaţia prevăzută la aliniatul precedent, contractul de închiriere va fi modificat prin act adiţional.

          Art. 2.  (1) Se aprobă închirierea directă a suprafeţei de 8,00 mp. teren, situat în faţa unităţii de alimentaţie publică din Municipiul Sighişoara, str. Ilarie Chendi nr. 20, în scopul amenajării unei terase sezoniere de alimentaţie publică, către S.C. BEIU MORARU S.R.L., conform planului anexa nr. 2 la prezenta hotărâre.

(2) Închirierea terenului pentru amenajarea terasei sezoniere de alimentaţie publică se va face numai dacă societatea comercială nu are debite restante faţă de Municipiul Sighişoara, la data încheierii contractului.

(3) Chiria va fi de 6,00 lei/mp./lună, stabilită conform art. 3 lit.  d) din anexa nr. 8 la Horărârea Consiliului Local Sighişoara nr. 181/28.11.2013 şi va fi indexată semestrial cu indicele de inflaţie .

(4) Durata închirierii va fi de 6 (şase) luni, începând cu data de 01.05.2014.

(5) Dacă societatea comercială nu ridică terasa amenajată la expirarea termenului din contractul de închiriere, va achita în continuare chiria/taxa stabilită, indexată cu indicele de inflaţie semestrial, pe toată durata menţinerii amenajării.

(6) a). Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

b). În situaţia prevăzută la aliniatul precedent, contractul de închiriere va fi modificat prin act adiţional.

Art. 3.  (1) Se aprobă închirierea directă a suprafeţei de 2,00 mp. teren, situat în faţa unităţii de alimentaţie publică din Municipiul Sighişoara, str. Octavian Goga nr. 6, în scopul amplasării unui automat pentru comercializare îngheţată, către S.C. DACIMEEA S.R.L., conform planului anexa nr. 3 la prezenta hotărâre.

(2) Chiria va fi de 7,00 lei/mp./zi stabilită conform art.3 lit.l) din anexa nr.8 la Horărârea Consiliului Local Sighişoara nr. 181/28.11.2013.

(3) Durata închirierii va fi de 5 ( cinci) luni, începând cu data de 01.05.2014.

(4) Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care îşi desfăşoară activitatea, astfel încât să poată fi efectuate lucrările respective.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului, Direcţia economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. Direcţia Administrarea Patrimoniului;

  1 ex. Arhitectul Şef.

10 ex. 
A.F./G.V.
